**Препис – извлечение!**

Р Е Ш Е Н И Е № 482

25.10.2018 г.

/ Протокол № 39 /

**ОТНОСНО:** Предложение на Кмета на Община Гурково с вх.№ ОС – 256 / 16.10.2018 г. – приемане на актуализираното разпределение на промените по бюджета на Община Гурково за третото тримесечие на 2018 г.

**МОТИВИ:** С разпоредбите на Закона за публичните финанси след изтичането на всяко тримесечие, кметът на общината представя в общинския съвет актуализирано разпределение на променените бюджети.

На Вашето внимание представям информация за извършените промени на бюджетните взаимоотношения на общината с централния бюджет и на получените трансфери от разпоредители с бюджет.

На основание чл. 21, ал. 1, т. 6 от Закона за местното самоуправление и местната администрация, чл. 125, ал. 4 от Закона за публичните финанси и чл. 38, ал. 4 от Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет - Гурково

Р Е Ш И:

Приема актуализираното разпределение на промените по бюджета на Община Гурково за третото тримесечие на 2018 г., съгласно Приложение № 1 /Справка за извършени актуализации по бюджета на Община Гурково за периода от 1 юли до 30 септември 2018 г./, което е неразделна част от решението.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 483

25.10.2018 г.

/ Протокол № 39 /

**ОТНОСНО:** Предложение на Кмета на Община Гурково с вх. № ОС – 257 / 16.10.2018 г. – допълване на списъка на длъжностите и служителите в Общинска администрация и здравеопазване, които имат право на транспортни разходи през 2018 г.

**МОТИВИ:** Във връзка с чл. 10а от Закона за държавния служител Община Гурково обяви конкурс за заемане на длъжността „Секретар на община“. Кандидатът, спечелил конкурса и назначен на съответната длъжност – Магдалена Славова Панева, е с постоянен адрес с. Бял извор, общ. Опан. Като лице със специалност и квалификация, изискващи се за длъжността и въз основа на трудовите задължения, определени с длъжностната характеристика, секретарят има право на разходи за пътуване от местоживеенето до местоработата и обратно, когато те се намират в различни населени места. Това е относимо и за служителите Мариета Панайотова Генева и Христина Денчева Гошева, за които се променя начинът на пътуване.

Основанието за поемане на разходите за пътуване се съдържа в чл.36 ал.1 от Постановление на МС № 332 от 22.12.2017 год. за изпълнение на държавния бюджет на Република България за 2018 год., а със свое Решение №360 от 25.01.2018 год. и на основание ал.2 от същата разпоредба Общински съвет - Гурково е утвърдил списъците на длъжностите и лицата от Общинска администрация и Здравеопазване, които имат право на транспортни разходи за 2018 год. При промяна в обстоятелствата тези списъци следва да се актуализират, съответно за случая допълнят и променят от компетентния за това орган, който управлява бюджетния процес и одобрява промените в бюджета пред годината, извън тези по чл.56 ал.2 от Закона за публичните финанси.

На основание чл. 21, ал. 1, т. 6 от Закона за местното самоуправление и местната администрация, чл.124 ал.2 от Закона за публичните финанси, чл.36 ал.1 и ал.2 от ПМС №332/22.12.2017 г. за изпълнение на Закона за държавния бюджет на Република България за 2018 год. и чл. 37, ал. 2 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с гореизложеното, Общински съвет - Гурково

Р Е Ш И:

1. Допълва Списъка на длъжностите и служителите в Общинска администрация и Здравеопазване, които имат право на транспортни разходи през 2018 г. (Приложение 8а), утвърден с Решение № 360 от 25.01.2018 г. (Протокол № 30) на Общински съвет гр. Гурково, както следва:
   1. Магдалена Славова Панева, длъжност - Секретар община, местоживеене – с. Бял извор
   2. Мариета Панайотова Генева, длъжност – Главен инженер, местоживеене – гр. Стара Загора
   3. Христина Денчева Гошева, длъжност – Медицинска сестра, местоживеене – с. Паничерево

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 484

25.10.2018 г.

/ Протокол № 39 /

**ОТНОСНО:** Предложение на Кмета на Община Гурково с вх. № ОС – 258 / 16.10.2018 г. – приемане на Наредба за изменение и допълнение на Наредба за определянето и администрирането на местните такси и цени на услуги на територията на Община Гурково.

**МОТИВИ:** С Решение № 20 от 12.02.2008г. /Протокол № 4/ Общински съвет гр. Гурково е приел Наредба за определянето и администрирането на местните такси и цени на услуги на територията на Община Гурково, изменена и допълвана с последващи решения, последното от които е Решение № 224/26.01.2017 г.

Последвалите изменения в чл. 6 (нова - ДВ, бр. 99 от 2017 г., в сила от 01.01.2018 г.) от Закона за местните данъци и такси /ЗМДТ/ и тези в Закона за ветеринарно медицинската дейност, а и в други закони, задължават общините да предприемат необходимите действия за промени на нормативната уредба с местно значение с цел привеждане на същата в съответствие с нормативни актове от по-висока степен.

Предвид това предлагам да бъде извършена промяна в текстовото съдържание на Наредба за определянето и администрирането на местните такси и цени на услуги на територията на Община Гурково чрез актуализация на действащите текстове , допълване с нови разпоредби и отпадане на някои разпоредби.

Проектът на подзаконовия нормативен акт - Наредба за изменение и допълнение на Наредба за определянето и администрирането на местните такси и цени на услуги на територията на Община Гурково, бе публикуван на официалната страница на Община Гурково на 25.09.2018 г.

С публикуването на проекта са прикачени и документите, съпътстващи обществената консултация.

В рамките на 14-дневния срок за обществени консултации не са постъпили предложения и становища по проекта на Наредбата за изменение и допълнение на Наредба за определянето и администрирането на местните такси и цени на услуги на територията на Община Гурково, видно от приложената справка.

На основание чл.21, ал.1, т.7 и ал.2 от Закона за местното самоуправление и местната администрация, във връзка с чл.9 от Закона за местните данъци и такси и с оглед гореизложеното, Общински съвет - Гурково

Р Е Ш И:

**ПРИЕМА Наредба за изменение и допълнение на Наредба за определянето и администрирането на местните такси и цени на услуги на територията на Община Гурково,** приета с Решение № 20 от 12.02.2008г. по Протокол № 4, изм. и доп. с Решение № 26/29.02.2008 г. по Протокол № 5;изм. и доп.с Решение № 85/30.09.2008 г. по Протокол № 13; изм. и доп. с Решение № 95/31.10.2008 г.по Протокол № 14, изм. и доп. с Решение №121 от 29.01. 2009 г. по Протокол № 18; изм. и доп. с Решение №145 от 26.02. 2009 г. по Протокол № 19; изм. и доп. с Решение.№193/ 30.09.2009 г по Протокол №28; изм. и доп. с Решение № 219 от 17.12. 2009 г. по Протокол № 31; изм. и доп. с Решение № 373 от 27.01.2011 г. по Протокол № 45; изм. и доп. с Решение № 418/ 30.05.2011 г. по Протокол № 49; изм. и доп. с Решение № 455/01.09.2011 г. по Протокол № 53; изм. и доп. с Решение № 23/22.12.2011 г. по Протокол № 4; изм. и доп. с Решение № 113/22.06.2012 г. по Протокол № 13; изм. и доп. с Решение № 211/18.12.2012 г. по Протокол № 19; изм. и доп. с Решение № 315/25.07.2013 г. по Протокол № 25; изм. и доп. с Решение № 363/ 19.12.2013 г. по Протокол № 30**;**изм. и доп. с Решение № 23/02.12.2015 г. по Протокол № 3; изм. и доп. с Решение № 35/22.12.2015 г. . по Протокол № 4; изм. и доп. с Решение № 115/27.05.2016 г. по Протокол № 9;изм. и доп. с Решение № 224/ 26.01.2017 г. по Протокол № 17,както следва:

**§1. Член 2,ал.1 се изменя така:**

„На територията на общината се събират следните местни такси:

1. за битови отпадъци;

2. за ползване на пазари, тържища, панаири, тротоари, площади и улични платна;

3. за ползване на детски ясли, детски кухни, детски градини, специализирани институции за предоставяне на социални услуги, лагери, общежития и други общински социални услуги;

4. за дейностите по хранене на децата в задължителното предучилищно образование извън финансираното от държавата;

5. за технически услуги;

6. за административни услуги;

7. за откупуване на гробни места;

8. за дейности по обща подкрепа по смисъла на Закона за предучилищното и училищното образование, които не се финансират от държавния бюджет и се осъществяват от центровете за подкрепа за личностно развитие;

9. за притежаване на куче;

10. други местни такси, определени със закон.”

**§2. Чл.21 се изменя така:**

В **ал.3, т.1** след „първа зона“ се добавя **„**град Гурково**“;**

**Ал.4, т.4** се изменя така **“**Регистрираните земеделски производители заплащат такси по т.1, 2 и 3 в размер на 80% от тези такси, а лица с трайни увреждания със степен на увреждането над 70% - 50% от същите.”

**§3. Чл.24 се изменя така:**

**„Чл.24 (1)** За ползване на детски ясли и детски градини родителите или настойниците дължат месечни такси.

**(2)** Размерът на таксата включва: трудовите разходи извън осигурените по стандартите за държавните дейности, разходите за храна, отопление, осветление, постелен инвентар,материали, външни услуги, учебно –технически средства, перилни и хигиенни материали, транспортни разходи, ремонт и поддръжка на материално- техническата база и др.В случаите, когато има дарения, спонсорство и други, те се приспадат от издръжката.

**(3)** За целодневни детски градини и ясли се заплаща такса за присъствен ден 1,50 лв. за всеки ден, в който е посетено заведението.

**(4)** Размерът на месечната такса се заплаща с 50 % намаление за:

1. деца – сираци;
2. деца с родители с физически увреждания I и II група.

**(5)** Когато две деца от едно семейство са приети в едно и също детско заведение

на общината, таксата за второто дете се заплаща в размер 50 % намаление от таксата по ал.3.

**(6)** Когато децата са повече от две в едно семейство, за първото дете таксата е в размер на 100 % и в размер на 50 % за второто и за всяко следващо дете от семейството.

**(7)** При отсъствие на децата таксата не се заплаща за времето, през което ще отсъстват, при условие, че родителите/настойниците предварително са уведомили писмено директора на детското заведение.

**(8)** За ползване на намаленията по ал.4,5,6 и освобождаването по ал.7, родителите или настойниците подават декларация / или уведомление / до директора на заведението, придружена с документи, доказващи преференцията.

**(9)** Заплащането на намаления размер на таксата или освобождаването от такса започва от началото на следващия месец, следващ месеца от подаване на декларацията.

**Ал.10 се отменя.**

**Добавят се нови ал.11 и 12:**

**„(11)** За почасово отглеждане на 3 – 4 год. деца в детски градини, в рамките на 3 астрономически часа в учебно време, се събират следните такси:

1. с право само на закуска - 0,20 лв. на час
2. с право само на обяд – 0,30 лв. на час

**(12)** За почасово отглеждане на 5 и 6 год. деца в рамките на 3 астрономически часа в учебното време не се събира такса.”

**§4. Чл.25 се изменя така:**

**„Чл.25 (1)** Лицата, ползващи услуги в системата на Домашен социален патронаж заплащат такса в размер на 1,50 лв. за всеки ден,в който е ползвана услугата.

**(2)** От бюджета на Община Гурково за сметка на собствените приходи се доплащат до 1,00 лв. на ден на лице за храна и се поемат режийните разходи за осъществяване на услугата ( транспортни разходи за доставка на готовата храна и др.).”

**Ал.3 се отменя**.

**§5. Чл.26 се отменя.**

**§6. В чл.37,т.11 се отменя.**

**§7. Чл.40 се отменя.**

**§8. Чл.41 се отменя.**

**§9. Чл.45, ал.2 се изменя както следва:**

**„(2)** Освобождават се от такса съгласно чл.172,ал.2 от Закона за ветеринарномедицинската дейност, собствениците на:

1. кучета на лица с увреждания;

2. служебни кучета в организациите на бюджетна издръжка;

3. кучета, използвани за опитни цели;

4. кучета, използвани от Българския червен кръст;

5. кастрирани кучета;

6. кучета, които придружават или охраняват селскостопански животни, които се отглеждат в регистриран животновъден обект.”

**§10. В Приложение № 1 – цени на услуги, предоставяни от общината на основание чл.6,ал.2 от ЗМДТ - т.55 се отменя.**

Участвали в поименно гласуване 11 общ. съветници, гласували „**за**” – 10, „**против**” – 1, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 485

25.10.2018 г.

/ Протокол № 39 /

**ОТНОСНО:** Предложение на Кмета на Община Гурковос вх. № ОС – 266 / 17.10.2018 г. – приемане на Наредба за придобиване, притежаване, отглеждане на кучета - домашни любимци и овладяване популацията на безстопанствените кучета на територията на Община Гурково.

**МОТИВИ:** Общински съвет Гурково е приел Наредба за регистрация на кучета с решение № 28 от 09.02.2004г. Наредбата регламентира редът и изискванията за регистрация и стопанисване на кучета на територията на Община Гурково. Същата не е изменяна или допълвана от самото ѝ приемане, една част от предвидените режими вече са променени в законите ( напр. регистрацията на кучета в община, режимът вече е променен на уведомителен). Предвид динамично развиващите се обществени отношения и необходимостта от тяхното уреждане съобразно измененията на нормативни актове е обосновано и целесъобразно приемането на нова Наредба, която да отговаря на промените в законодателството, регламентиращи тази материя.

Основните моменти в новата наредба са свързани с реда и начина на придобиване, притежаване и отглеждане на кучета – домашни любимци, намаляване популацията на безстопанствените кучета, както и регламентация на взаимоотношенията между институциите, неправителствените организации за защита на животните, собствениците на животни – домашни любимци и останалите жители на Община Гурково.

Необходимостта от приемането на наредбата е да се приведат разпоредбите й в съответствие с конкретните текстове от нормативни актове от по-висока степен и по-конкретно със Закона за ветеринаромедицинската дейност и Закона за защита на животните.

Целите на проекта са чрез изпълнение на наредбата да се реализират целите на Програмата За овладяване на популацията на безстопанствените кучета и да се постигнат контрол върху размножаването на безстопанствените кучета на територията на общината, завишаване на контрола върху отглеждането на домашни кучета, стимулиране на гражданската активност, развиване на чувство за отговорност и повишаване информираността на гражданите при отглеждането на кучета, установяване на устойчиви практики за придобиване на безстопанствени животни и повишаване на чистотата , безопасността и комфорта на селищната среда и гарантиране на съвременен имидж на населените места в общината.

Съгласно дадените правомощия от ЗМСМА – чл.21,ал.2 в правото на Общински съвет Гурково е да приема, изменя или отменя Наредби, с които се решават самостоятелно всички въпроси от местно значение, които законът е предоставил като компетентност на общините.

На основание чл.21,ал.1,т.23, във връзка с чл.21,ал.2 от Закона за местното самоуправление и местната администрация и във връзка с чл.47,ал.5 от Закона за защита на животните,чл.133,ал.1 и чл.178 от Закона за ветеринарномедицинската дейност, Общински съвет - Гурково

Р Е Ш И:

1. **Отменя** Наредбата за регистрация на кучетата, приета с Решение № 28 от 09.02.2004 г., на Общински съвет Гурково.
2. **Приема** Наредба за придобиване, притежаване, отглеждане на кучета - домашни любимци и овладяване  популацията на безстопанствените кучета на

територията на Община Гурково.

Участвали в гласуването 11 общ. съветници, гласували „**за**” – 10, „**против**” – 1, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 486

25.10.2018 г.

/ Протокол № 39 /

**ОТНОСНО:** Предложение на Кмета на Община Гурковос вх. № ОС – 259 / 16.10.2018 г. – предоставяне под наем на общинско жилище, представляващо апартамент с идентификатор 18157.501.112.1.23, находящ се в гр. Гурково, ул.” Княз Александър Батенберг ” № 9, вх.”Б”, ет. 2, ап.23.

**МОТИВИ:** С решение на Общински съвет гр. Гурково **№ 359/25.01.2018 г. по протокол №30** бе утвърден Списък на общинските жилища на територията на Община Гурково, в който списък в раздел „**За настаняване на граждани с установени жилищни нужди**” е включено и общинско жилище, представляващо апартамент с идентификатор 18157.501.112.1.23, находящо се в гр. Гурково, ул.”Княз Александър Батенберг ” № 9 вх.”Б”, ет. 2, ап. 23. Към настоящия момент в картотеката на общината няма заведени молби-деклараци, съответно досиета на граждани с установени жилищни нужди.

В Общинска администрация гр. Гурково е постъпило заявление с   
Вх. № K-2483/15.10.2018г. от г-н Радостин Димов Кадиев – Началник полицейски участък, гр. Гурково с искане да бъде предоставено на полицейския участък общинско жилище за ползване от служителите на участъка, ведно със заявление с Вх. № K-2474/12.10.2018г. от г-н Борислав Христов Христов, с постоянен адрес гр. Левски, обл. Плевен, ул. „Малчика” №14А, Вх. А, ет. 2, ап. 5 – полицай в полицейски участък, гр. Гурково.

В полицейски участък – гр. Гурково има нови служители в трудови правоотношения, които нямат жилище на територията на Община Гурково. Естеството на работата на полицейските служители на Полицейски участък – Гурково и осигуряване на нормалното изпълнение на служебните им задължения, предполага ползването на жилище в населеното място. Нуждата от полицията и нейните служители, които да осигуряват обществения ред и безопасността на хората, да оказват първа помощ при злополуки и природни бедствия и пр., мотивира прилагането на чл.19 ал.2 от Наредбата за настаняване под наем на граждани с доказани жилищни нужди и продажба на общински жилища на техните наематели и на други лица, от които общината се нуждае. Такива служители могат да се настанят временно в общинско ведомствено жилище.

Подалият заявление с Вх. № K-2474/12.10.2018г. г-н Борислав Христов Христов, с постоянен адрес гр. Левски, обл. Плевен, ул. „Малчика” №14А, Вх. А, ет. 2, ап. 5 – полицай в полицейски участък, гр. Гурково няма жилище на територията на Община Гурково, намира се в трудово правоотношение с ПУ-Гурково към РУ на МВР - Казанлък, с място на работа – Полицейски участък гр. Гурково, а без наличие на жилище не може да работи като полицай на територията на общ. Гурково.

Апартамент с идентификатор 18157.501.112.1.23, находящ се в гр. Гурково, ул.” Княз Александър Батенберг ” № 9, вх.”Б”, ет. 2, ап.23, е подходящ за настаняване на посоченото по-горе лице, тъй като е в относително най-добро фактическо състояние, въпреки че не е ремонтиран от много години, няма обзавеждане и оборудване.

За целта същият следва да се премести от раздел „За настаняване на граждани с установени жилищни нужди” в раздел „Ведомствени жилища” в Списъка на общинските жилища на територията на Община Гурково. Предвид предназначението, за което ще се ползва апартамента, неговото състояние и квадратура от 27 кв.м., предлагаме наемна цена в размер на 30 лв. месечно.

На основание чл.21, ал.1, т.8 от Закона за местното самоуправление и местната администрация, чл.42 ал.2 от Закона за общинската собственост, чл.2 ал.3 и чл.19, ал.2 от Наредбата за настаняване под наем на граждани с доказани жилищни нужди и продажба на общински жилища на техните наематели и на други лица, Общински съвет – Гурково

Р Е Ш И:

1. Променя предназначението на общинско жилище, представляващо апартамент с идентификатор 18157.501.112.1.23, находящо се в гр. Гурково, ул.” Княз Александър Батенберг ” № 9, вх.”Б”, ет. 2, ап.23 от „Апартамент – **За настаняване на граждани с установени жилищни нужди”** в **„**Апартамент – **Ведомствен”** и утвърждава актуализирания с тази промяна Списък на общинските жилища на територията на Община Гурково.

2. Дава съгласие Борислав Христов Христов, с постоянен адрес гр. Левски, обл. Плевен, ул. „Малчика” №14А, вх. А, ет. 2, ап. 5 – полицай в Полицейски участък гр. Гурково, да бъде настанен за срок от 1 година /една година/ като лице, от което Община Гурково има нужда, в общинско ведомствено жилище, представляващо апартамент с идентификатор 18157.501.112.1.23, с площ 27 кв.м. /двадесет и седем кв.м./, находящо се в гр. Гурково, ул.” Княз Александър Батенберг ” № 9, вх.”Б”, ет. 2, ап.23, лицето, при заплащане на месечен наем в размер на 30 лева /тридесет лева/, както и дължимите за имота, в който е настанен, данъци и такси по ЗМДТ, ведно с консумативите за неговото ползване.

3.Упълномощава кмета на Община Гурково да издаде настанителна заповед, въз

основа на която да сключи договор за наем с Борислав Христов Христов, с постоянен адрес гр. Левски, обл. Плевен, ул. „Малчика” №14А, Вх. А, ет. 2, ап. 5.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 487

25.10.2018 г.

/ Протокол № 39 /

**ОТНОСНО:** Предложение на Кмета на Община Гурковос вх. № ОС – 260 / 16.10.2018 г. – финансово подпомагане на гражданин от Община Гурково.

**МОТИВИ:** В деловодството на община Гурково беше внесено заявление с Вх. № К – 2300/2009.2018 г. от Веселин Костов Атанасов, жител на с. Паничерево, Община Гурково с което гражданина отправя молба за отпускане на финансова помощ съгласно чл. 3, т.4 от Наредбата за реда и начина за отпускане на еднократна финансова помощ на граждани от Община Гурково, касаещо получаване на еднократно финансово подпомагане на семейства и домакинства пострадали при бедствия, аварии и катастрофи.

Жилището на Веселин Атанасов е изградено от кирпич и вследствие на дъждовете стените са износени и има опасност от срутване.

В становище с изх.№ 2401-08-00-0832#1 от 15.10.2018 г. на Дирекция за социално подпомагане гр. Гурково се посочва, че Веселин Костов Атанасов не е получавал социални помощи за периода 2017 г. – 2018 г. и не е подпомаган за ремонт на жилището.

Семейството на г-н Атанасов е подпомагано от ДСП – Гурково два пъти – през 2014 г и през 2016 г., за ремонт на покрива на жилището в което живеят.

Като лица с увреждания те получават пенсии и добавки съгласно ЗИХУ. През 2018 г. семейството е получило само целева помощ за отопление в размер на 374,15 лв.

На 16.10.2018 г. бе проведено заседание на комисията, сформирана със Заповед № З – 278 / 12.06.2018 г. на Кмета на община Гурково.

Комисията заседава в пълен състав. Представени бяха всички документи съгласно Наредбата за реда и начина за отпускане на еднократна финансова помощ на граждани от Община Гурково.

За работата на комисията е съставен протокол със становище, че лицето Весели Костов Атанасов отговаря на критериите и изискванията за отпускане на еднократна помощ.

На основание чл.21, ал.1, т.23, във връзка с чл.21, ал.2 от ЗМСМА и чл.3, т.1 и т. 4 и чл.6 от Наредбата за реда и начина за отпускане на еднократна финансова помощ на граждани от Община Гурково и в предвид гореизложеното, Общински съвет – Гурково

Р Е Ш И:

Отпуска финансова помощ на Веселин Костов Атанасов, жител на с.Паничерево, община Гурково - сума в размер на 510 (петстотин и десет лева) лв., от бюджета на Община Гурково за измазване на жилището, в което живее със семейството

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 488

25.10.2018 г.

/ Протокол № 39 /

**ОТНОСНО:** Предложение на Кмета на Община Гурково с вх. № ОС – 261 / 16.10.2018 г. – разрешение за изработване на проект за ПУП – ПП /парцеларен план за елементите на техническата инфраструктура/ - външно ел.захранване на ПИ /поземлен имот/ с идентификатор 22767.101.397 по КК /кадастрална карта/ на с. Паничерево с трасе, преминаващо през ПИ /поземлени имоти/ с идентификатори 22767.101.133; 22767.101.562 и 22767.501.727 по КК /кадастрална карта/ на с. Паничерево.

**МОТИВИ:** В Община Гурково е постъпило заявление с вх. № К-2491/16.10.2018г. от Антон Пенков Александров, с адрес: с. Паничерево, ул. „Бистрица“ № 9, собственик на ПИ с идентификатор 22767.101.397 по КК на с. Паничерево, съгласно нотариален акт № 26 т. ІV рег.№ 4971 дело № 625/2005г за покупко – продажба на недвижим имот. Депозираното заявление за разрешаване изработването на проект за ПУП /подробен устройствен план/ - ПП /парцеларен план за елементите на техническата инфраструктура/ за външно ел. захранване на ПИ /поземлен имот/ с идентификатор 22767.101.397, с трасе преминаващо през ПИ /поземлени имоти/ с идентификатори 22767.101.133; 22767.101.562 и 22767.501.727 по КК /кадастрална карта/ на с. Паничерево,, представлява искане по чл. 124а ал.5 от ЗУТ.

Целта на проекта е изработване на ПУП – ПП /парцеларен план за елементите на техническата инфраструктура/, с който да се определи дължината на трасето за право на прокарване и площта на сервитута за ел.провода във връзка с конкретния инвестиционен проект.

Имотите, които ще се засегнат от проекта са, както следва :

* Поземлен имот с идентификатор 22767.101.133 по КК на с. Паничерево, вид територия : земеделска, с начин на трайно ползване : пасище, собственост на Община Гурково, съгласно акт № 35 от 22.03.2011г. за публична общинска собственост.
* Поземлен имот с идентификатор 22767.101.562 по КК на с. паничерево, вид територия : земеделска, с начин на трайно ползване : за селскостопански, горски, ведомствен път, собственост на Община Гурково.
* Поземлен имот с идентификатор 22767.501.727 по КК на с. Паничерево, вид територия : урбанизирана, с начин на трайно ползване: за второстепенна улица, собственост на Община Гурково.

Съгласно чл. 67, ал.1 от ЗУТ, съоръженията на техническата инфраструктура се проектират и изграждат в общински и държавни поземлени имоти. Изграждането следва да се извърши след учредяване на право на прокарване и издаване на разрешение за строеж по реда на ЗУТ през имотите – общинска собственост, а при проектирането следва да се осигури възможност за безпрепятствена експлоатация и поддръжка на улиците и откритите пространства над тях, както и да не се влошават условията за тяхното ползване и застрояване.

В конкретния случай друго техническо решение е невъзможно, няма да се възпрепятства начина на трайно ползване на засегнатите поземлени имоти като пасище, път и второстепенна улица. Не се влошават и условията за застрояване, тъй като тези имоти не могат да бъдат застроявани в настоящия вид и предназначение.

На основание чл.21, ал.1, т.11 от Закона за местното самоуправление и местната администрация, във връзка с чл. 124а, ал.1 и ал.5 и чл. 124б ал.1 от Закона за устройство на територията, Общински съвет - Гурково

Р Е Ш И:

1. Разрешава изработването на проект за ПУП /подробен устройствен план/ - ПП /парцеларен план за техническата инфраструктура/ - за външно ел.захранване на ПИ /поземлен имот/ с идентификатор 22767.101.397 по КК /кадастрална карта/ на с. Паничерево, с трасе преминаващо през ПИ /поземлени имоти/ с идентификатори 22767.101.133; 22767.101.562 и 22767.501.727 по КК /кадастрална карта/ на с. Паничерево.
2. Одобрява заданието, съставено от Възложителя и приложено към настоящото решение.
3. Проектът за ПУП /подробен устройствен план/ - ПП /парцеларен план за елементите на техническата инфраструктура/ да бъде изработен и процедиран при спазване на действащата нормативна уредба, за сметка на Антон Пенков Александров, с адрес : с. Паничерево, ул. „Бистрица“ № 9.

Участвали в поименно гласуване 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 489

25.10.2018 г.

/ Протокол № 39 /

**ОТНОСНО:** Информация на Кмета на Община Гурково с вх. № ОС – 262 / 16.10.2018 г. – изпълнението на Наредбата за управлението, стопанисването и вътрешния ред на гробищните паркове на територията на община Гурково през 2018 г.

**МОТИВИ:** Гробищните паркове са обществени терени със специално предназначение. По силата на чл.3, ал.2, т.2 от Закона за общинската собственост те са публична общинска собственост и са част от инфраструктурата на община Гурково.

На територията на община Гурково общински гробищни паркове има във всички населени места.

Гробищните паркове и намиращите се в тях сгради и съоръжения се управляват, стопанисват и поддържат от община Гурково съобразно Закона за общинската собственост, Наредба № 2/21.04.2011 г. на Министерството на здравеопазването и Наредба за управлението, стопанисването и вътрешния ред на гробищните паркове на територията на община Гурково, приета с Решение №323/28.10.2010 г. на Общински съвет – Гурково, актуализирана с Решение №272/23.05.2013 г. на Общински съвет – Гурково.

Гробищните паркове на територията на кметствата се управляват и стопанисват от съответните кметове /кметски наместници/.

Общинска администрация Гурково спазва изискването на Наредбата при осъществяване дейностите по организацията на погребенията – определяне на ден, час и място на погребението и ползването на обредната зала. Изкопаването, заравянето и оформянето на гроб се извършва от лица – гробари /наети от близките или от погребалната агенция .

При изкопаване на гробовете във всички гробищни паркове на територията на общината стриктно се спазват изискванията на Наредба № 2 от 21.04.2011 г. на Министерството на здравеопазването за размерите на гробните места, а именно: минимални размери за ширина 1 м., дължина 2 м. и дълбочина 1,5 м., както и за разстоянието между гробовете не по-малко от 1 м. по дългите им страни и 0,5 м по късите им страни.

Спазва се изискването на чл.17 от Наредбата, погребенията да се извършват през деня, не по-рано от 24 часа и не по-късно от 48 часа от настъпването на смъртта. Самата смърт се удостоверява с медицинско свидетелство за смърт, издадено от лекар там, където е настъпила смъртта. Веднага след получаване на медицинското свидетелство за смърт и с личната карта или личния паспорт на починалото лице, близките на същото отиват в Общината или в кметството, където се уреждат всички подробности по погребението.

Съгласно чл.12 от Наредбата полагането на друг покойник в обикновен гроб се допуска само след изтичането на 8 години от предишното погребение. По този ред се извършват погребения при желание от наследниците на починалия, като в тези случаи Общината или кметствата не осигуряват ново гробно място.

До този момент за 2018 год. не се е налагало от бюджета на общината да се поемат разходи за погребение на самотни граждани без близки и роднини , бездомни, безпризорни в размер на 80 лв. Изпълнява се и изискването община Гурково да извършва безплатно за гражданите дейностите, свързани с приемане на документи, необходими за съставяне на акт за смърт и осигуряване на ново гробно място.

Спазено е изискването специалистът по гражданско състояние в общината и тези в кметствата да водят регистри на починалите от съответното селище. За информация – от началото на годината до 30 септември 2018 г., починалите в община Гурково са общо 40, в т.ч. гр. Гурково - 20, с. Паничерево – 9, с. Конаре – 9, с. Лява река – 1 и с. Димовци – 1. Общо съставените актове за смърт в общината са 52 ( тук са включени и починали на територията на общината лица при катастрофи и други инциденти , които са с постоянен или настоящ адрес в други населени места или чужди граждани)

Съгласно чл. 7, ал. 5 от Наредбата, Общинска администрация осъществява дейностите по поддържане и благоустрояване на гробищните паркове. В това отношение проблеми има във всички населени места, най – вече поради липса на средства. Именно за тяхното решаване, всяка година община Гурково кандидатства за работници по различни програми за заетост, финансирани от ЕСФ или от Министерството на труда и социалната политика по Закона за насърчаване на заетостта.

От месец май 2018 год. по ОП „РЧР“ – проект „Работа“ за трите гробищни парка в град Гурково и кметствата Паничерево и Конаре има назначени по 1 работник за поддържане на гробищните паркове.Срокът на договора е 1 година, т.е. до 14 май 2019 г. В очакване сме да подпишем договор с Агенция по заетостта по проект „ Обучение и заетост на хора с увреждания“, където за срок от 24 месеца ще бъдат назначени на работа 3 души пазачи-невъоръжена охрана за гробищните паркове.

В заключение ще отбележим, че възрастовата характеристика на населението в нашата община не е добра /населението застарява/, в резултат на което е доста висок броя на починалите. Поради големия брой погребения, в гробищния парк на с. Паничерево площи за нови гробни места почти липсват. Там се разчистват старите гробове и населението погребва близките си на родов принцип в такива стари гробове.

За Гурково е разчистен и отреден терен за разширението на гробището около 5 декара, който предстои да бъде парцелиран и изготвена схема.

За Ваша информация, HCOPБ изготви пpoeкт нa 3aкoн за гробищните паркове, гробищата, погребенията и погребалната дейност, който предстои да бъде внесен за разглеждане в НС.

Целта на закона,ако бъде приет от НС е:

* Да се създаде устойчива нормативна регулация за поддържане и развитие на гробищните паркове и предоставяне на качествени погребални и ритуални услуги за гражданите съобразно европейските стандарти;
* Да се защити обществения интерес и интересите на гражданите в противовес на опитите за пълно комерсиализиране на тези дейности и извличане на максимални печалби и др.;

На основание чл.21,ал.1,т.24 и ал.2 от същия член на Закона за местното самоуправление и местната администрация и предвид гореизложеното, Общински съвет – Гурково

Р Е Ш И:

Приема информация за изпълнение на Наредбата за управлението, стопанисването и вътрешния ред на гробищните паркове на територията на община Гурково през 2018 година.

Участвали в гласуването 11 общ. съветници, гласували „**за**” – 10, „**против**” – няма, „**въздържали се**” – 1.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 490

25.10.2018 г.

/ Протокол № 39 /

**ОТНОСНО:** Предложение на Кмета на Община Гурково с вх. № ОС – 263 / 16.10.2018 г. – състояние и анализ на безработицата в община Гурково към м. октомври 2018 г. Обхват и насоченост на програмите за временна трудова заетост към м. октомври 2018 г.

На основание чл. 21, ал. 1, т. 24 и ал. 2 от Закона за местното самоуправление и местната администрация, Общинския съвет - Гурково

Р Е Ш И:

Приема информация за състоянието на безработицата в община Гурково и обхвата и насочеността на програмите за временна трудова заетост към м. октомври 2018г.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 491

25.10.2018 г.

/ Протокол № 39 /

**ОТНОСНО:** Предложение на Кмета на Община Гурково с вх. № ОС – 264 / 16.10.2018 г. – информация за проведените обществени поръчки по Закона за обществените поръчки към месец октомври 2018 г. в Община Гурково.

**МОТИВИ:** Във връзка с Тематичния план за дейността на Общински съвет - Гурково за периода юли – декември 2018 година, приет с Решение № 430 от 28.06.2018 г. по Протокол № 36 на Общински съвет - Гурково и с оглед осъществяване на текущия и последващ контрол, осъществяван от Общински съвет - Гурково върху изпълнението на неговите решения от Община Гурково, приложена представяме Ви Информация за проведените обществени поръчки по Закона за обществените поръчки към месец октомври 2018 г.

На основание чл. 21, ал.1, т. 24 и ал.2 на Закона за местното самоуправление и местната администрация, Общински съвет – Гурково

Р Е Ш И:

1. Приема Информация за проведените обществени поръчки по Закона за общест-

вените поръчки към месец октомври 2018 г. в Община Гурково, приложена към настоящото решение и представляваща неразделна част от него.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 492

25.10.2018 г.

/ Протокол № 39 /

**ОТНОСНО:** Информация на Кмета на Община Гурково с вх. № ОС – 265 / 16.10.2018 г. – за контрола по строителството на обектите от инвестиционната програма на Община Гурково за 2018 г.

**МОТИВИ:** С решение № 360/25.01.2018 г. на Общински съвет – Гурково е приет бюджета и поименния списък на обектите от инвестиционната програма за капиталови разходи на Община Гурково за 2018г. Списъкът е актуализиран с решение № 428/28.06.2018г. и решение № 466/28.09.2018г. на Общински съвет град Гурково.

Извършените действия за изпълнение на инвестиционната програма към 16.10.2018г. по обекти са следните:

**Обекти финансирани със средства от целевата субсидия за капиталови разходи:**

1. Основен ремонт на общинска сграда - бивша фурна с. Конаре – ремонтът на сградата започна през 2017г. като с предвидените средства по бюджета за 2017 г. бе ремонтиран покривът. По предложение на кмета на с.Конаре през 2018г. беше изготвен инвестиционен проект „Младежки клуб – преустройство на съществуваща сграда – фурна в с.Конаре, община Гурково”, на стойност 3852 лв.За 2018г. са предвидени средства единствено за смяна на дограма. По реда на ЗОП е избран изпълнител на обекта – „Арк-Билдинг” ООД, има сключен договор за СМР на стойност 6181 лв. Предстои поставяне на дограмата и изготвяне на необходимите актове и протоколи за приемането й. Обектът остава преходен за 2019 год. Сметната стойност на обекта е 63220лв. До сега са усвоени общо 24957лв.
2. Основен ремонт на санитарен възел в читалище „Войвода Генчо Къргов”, гр.Гурково – по реда на ЗОП е избран изпълнител на обекта – „Парсек груп” ЕООД, има сключен договор за СМР на стойност 12795 лв. Предвидена е цялостна обновяване на съоръженията, стените и настилките в санитарния възел. Изпратено е възлагателно писмо и, съгласно условията в договора за СМР, тече срокът за изпълнение на обекта.
3. Изграждане на гараж на РСПБЗН в гр. Гурково – беше изготвен инвестиционен проект и издадено строително разрешение. По реда на ЗОП е избран изпълнител на обекта – „Парсек груп” ЕООД, има сключен договор за СМР на стойност 11877 лв. Изпратено е възлагателно писмо и, съгласно условията в договора за СМР, тече срокът за изпълнение на обекта.
4. Изграждане на мини футболно игрище в с. Паничерево, общ. Гурково – беше изготвен инвестиционен проект и издадено строително разрешение. По реда на ЗОП е избран изпълнител на обекта – „ФОРУМ-49” ЕООД, с който е подписан договор за изпълнение на СМР на стойност 62 362 лв. Строително-монтажните работи на обекта са завършени съгласно изискванията на Възложителя. В процес на изготвяне е документацията за приемане на обекта и издаване на удостоверение за въвеждане в експлоатация.
5. Младежки клуб в кв. Лозенец – юг, гр. Гурково – обектът беше предвиден за изграждане през 2018-2019г. След двукратно обявяване на обществена поръчка за изпълнител и след изтичане на законноустановените срокове не бяха подадени оферти за изпълнение на обекта. В последната актуализация на капиталовата програма на общината беше предложено на Общински съвет и прието решение за изпълнение на целия обект през 2019г.

**Обекти финансирани със собствени средства по §40:**

1. Кметство с.Конаре - изпълнение на ново помещение чрез ограждане с алуминиева дограма, изпълнение на парапет с дължина 8,4м – обектът е изпълнен с исканото от Възложителя качество, съставени са съответните приемо-предавателни протоколи и е извършено плащане към изпълнителя.
2. Изгражд. на спортна площадка "Център 2",гр.Гурково – по реда на ЗОП е избран изпълнител на обекта – „Парсек груп” ЕООД, има сключен договор за СМР на стойност 3010 лв. Изпратено е възлагателно писмо и, съгласно условията в договора за СМР, тече срокът за изпълнение на обекта.
3. Проектиране и изграждане на детска площадка "Център",гр.Гурково – съгласно Наредба 1 от 12.01.2009 г. за условията и реда за устройството и безопасността на площадките за игра сме изготвили инвестиционен проект и след получаване на строително разрешение ще бъде извършен строежът. По реда на ЗОП е избран изпълнител на обекта – „Парсек груп” ЕООД, има сключен договор за СМР на стойност 13254 лв.
4. Проектиране и изграждане на обреден дом в гробищен парк, гр.Гурково – беше изготвен инвестиционен проект и издадено строително разрешение. След проведена процедура за възлагане на обществена поръчка по реда на ЗОП се яви един кандидат, който беше избран за изпълнител на обекта – „Арк-Билдинг” ООД, но преди подписване на договора се отказа от изпълнение на СМР на обекта с писмо с вх.№ К-2380#1/01.10.2018г. Мотивите за отказ – много ангажименти по други сключени договори. Обектът ще бъде заложен в инвестиционната програма за 2019г.

**Обекти, в които има финансиране от други източници:**

1. Закриване и рекултивация на съществуващо депо/ сметище на община Гурково (ППР,СМР,авт. и строит.надзор) частично финансирано от ПУДООС по договор № 11872/15.09.2017г. – беше завършена техническата рекултивация на обекта и на 25.04.2018г. беше издаден Акт 15 за установяване годността за приемане на част от строежа. На 10.05.2018г. техническата рекултивация беше приета, без забележки, от държавна приемателна комисия с представители на МОСВ, ПУДООС, РИОСВ Ст.Загора, Басейнова дирекция „Източнобеломорски район”, РДНСК Ст.Загора, Института по агротехнологии „Никола Пушкаров”, Областна дирекция „Земеделие”. Усвоени са 95% от средствата по договора с ПУДООС, което е 830789лв., останалите 5% ще бъдат получени след приключване на биологичната рекултивация, която започна веднага след приемателните комисии и ще продължи до 2021г. Изпълнител на обекта е „РАЙКОМЕРС КОСТРУКШЪН” ЕАД.
2. Реконструкция и рехабилитация на улична мрежа в гр.Гурково, с.Паничерево и с.Конаре, Община Гурково", финансирани по договор с ДФ"Земеделие" № 24/07/2/0/00387/13.12.2017г. – след обявяване на обществената поръчка и провеждане на процедурата, има решение за класиране на участници и определяне на изпълнител по реда на ЗОП. Трябва да минат законоустановените срокове за обжалване и евентуално решение на КЗК и ВАС ( при обжалване), за да се пристъпи към подписване на договор. След подписване на договор процедурата се съгласува в ДФЗ и след приключване на съгласувателните процедури може да се започне изпълнението на СМР. Очаква се това да стане в началото на пролетта на 2019 г.

При актуализиране Разчета за финансиране на капиталовите разходи на Община Гурково, приет с Решение № 466/28.09.2018г. бяха добавени нови обекти в инвестиционната програма:

1. Осн. ремонт на междублоково пространство зад бл.9А на ул."Княз Ал.Батенберг", гр. Гурково – беше изпратена покана за представяне на оферта, избран е изпълнител на обекта и след изтичане на законоустановения срок за влизане на Решението на Общински съвет в сила ще бъде подписан договор за изпълнение на СМР.
2. Купуване от БТК на помещения в сградата на общинска администрация – предстои подписване на окончателен договор, плащане и вписване в Агенцията по вписванията и до края на октомври се очаква помещенията да придобият статут на общинска собственост.
3. Информационен модул за моментна скорост с вграден радар и стълб с конзолно рамо над платното - 2бр. – събираме оферти за доставка и монтаж на съоръженията и уточняваме местата за монтажа им.
4. Купуване на климатици за общинска администрация – две помещения, в които работят служители от общинска администрация са без отопление. В момента събираме оферти и ще изберем най-изгодния вариант.

В общината работят двама служители – главен инженер и специалист „ Капитално строителство“, които ежедневно осъществяват контрол върху работата на изпълнителите на обектите от строителната програма на общината. Следи се всички забележки своевременно да се отстраняват и да се изготвя необходимата строителна документация.

В заключение искам да споделя, че в последно време се наблюдава отлив от кандидати по ЗОП за изпълнение на малки обекти. Една от причините може да се каже че е покачване цената на строителните материали и труда в строителството от средата на 2018 година, а разчетите на общината са правени в края на 2017 година при подготовката на бюджета. Като друга причина може да се посочи и тази, че в големите общини около нас се изпълняват много проекти по Оперативните програми и изпълнителите търсят подизпълнители и това естествено са други по-малки фирми.

На основание чл. 21, ал. 1, т. 24 и ал. 2 от Закона за местното самоуправление и местната администрация и предвид гореизложеното, Общински съвет - Гурково да вземе следното

Р Е Ш И:

Приема Информация за контрола по строителството на обектите от Инвестиционната програма на Община Гурково за 2018 г.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 493

25.10.2018 г.

/ Протокол № 39 /

**ОТНОСНО:** Предложение на Председателя на ОбС – Гурково с вх.№ ОС – 270/22.10.2018 г. – приемане на вътрешни правила за организацията и реда за проверка на декларации и за установяване на конфликт на интереси в Общински съвет – Гурково

**МОТИВИ:** На 5 октомври 2018г. влезе в сила Наредбата за организацията и реда за извършване на проверка на декларации и за установяване на конфликт на интереси /НОРИПДУКИ, обн.ДВ 81/2.10.2018г./. Наредбата е приета от Министерския съвет в изпълнение на §2, ал.6 от Допълнителните разпоредби на Закона за противодействие на корупцията и отнемане на незаконно придобитото имущество. Тя съдържа правилата за проверка на декларации и за установяване на конфликт на интереси по отношение на лицата по §2, ал.1 от закона.

Новият закон възложи редица нови функции на органите на местно самоуправление.

§3 от Преходните и заключителни разпоредби, във връзка с чл.10 от наредбата изисква всеки Общински съвет в срок до 5 ноември 2018г. да приеме Вътрешни правила за организация на изпълнението й.

Тези правила ще бъдат приложими по отношение на - представителите на общината в органите на управление или контрол на търговски дружества с общинско участие в капитала или на юридически лица с нестопанска цел, които не попадат в обхвата на чл.6, ал.1 от ЗПКОНПИ и са избрани с решение на Общинския съвет управителите и членовете на органите на управление или контрол на общински предприятия, както и на други юридически лица, които са бюджетни организации по смисъла на § 1, т. 5 от допълнителните разпоредби на Закона за публичните финанси, които не попадат в обхвата на чл. 6, ал. 1 от ЗПКОНПИ и са избрани с решение на Общинския съвет, а също и на кметовете на кметства в общината.

Предвидени са новите функции по изпълнение на закона и наредбата на Общинския съвет и неговия председател и на постоянната комисия и нейния председател. Въведени са конкретни правила за получаване на декларации за имущество и интереси и несъвместимост от задължените лица, тяхната обработка, съхраняване и и унищожаване.

С оглед на нормативните актове в детайли са разработени и процедурите за установяване на конфликт на интереси и проверки на декларациите за имущество и интереси и несъвместимост на задължените пред Общинския съвет лица.

На основание чл.21, ал.1, т.23 от ЗМСМА и чл.10, във връзка с §3 от Преходните и заключителни разпоредби на Наредбата за организацията и реда за извършване на проверка на декларации и за установяване на конфликт на интереси и предвид гореизложеното, Общинския съвет - Гурково

Р Е Ш И:

Приема Вътрешни правила за организацията и реда за проверка на декларации и за установяване на конфликт на интереси в Общински съвет – Гурково, съгласно текста, приложен към настоящото решение и неразделна част от него.

Участвали в гласуването 11 общ. съветници, гласували „**за**” – 11, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ инж. Нейко Стоянов Нейков /**

**ПРОТОКОЛИСТ: /п/**

**/ Иванка Рачева – Генчева /**